Şotlandiya Kral Akademiyası

Şotlandiya Kral Akademiyası — Edinburqda yerləşən milli incəsənət akademiyası. O, müasir Şotlandiya incəsənətini təbliğ edir.

 Tarixi 

Akademiya 1826-cı ildə Edinburqda yaradılmışdır. Əvvəlcə Şotlandiya Akademiyası adlanırdı, 1838-ci ildə kral nizamnaməsinin verildiyi qərardan sonra Şotlandiya Kral Akademiyası adlandırıldı.

1850-ci ildə Akademiya yeni binaya köçdü. Bina görkəmli şotland memarı Uilliam Henry Playfair tərəfindən dizayn edilmişdir.

2005-ci ildə Akademiyanın binası tamamilə bərpa edildi və yeraltı tunellər vasitəsilə Şotlandiya Milli Qalereyası ilə birləşdirildi.

Akademiya ölkədə müstəqil şəkildə maliyyələşdirilən, görkəmli rəssamlar və memarlar tərəfindən idarə olunan, sərgilər və əlaqəli təhsil fəaliyyətləri vasitəsilə təsviri incəsənətin yaradılmasını və dərk edilməsini təşviq edən və dəstəkləyən mövqeyə malikdir.

 Fəaliyyəti 
Akademiyada XVII-XIX-cu əsrlərə aid Avropa və Şotlandiya incəsənəti kolleksiyaları, həmçinin müasir Şotlandiya rəsmləri kolleksiyasını qoruyub saxlayır. Şotlandiya incəsənəti və memarlığının son 200 ildən çox tarixinə dair sənədləri özündə əks etdirən arxiv bölməsi də var.

Şotlandiyada son 180 ildə mövcud olan bütün xronika sənəti və memarlıq nümunələri Qrantondakı Milli Muzeylər Kolleksiya Mərkəzində saxlanılır və təyinat əsasında tədqiqatçılara təqdim olunur. Tarixi kolleksiyaların nümayişi mümkün olduqda təşkil olunur.https://web.archive.org/web/20230407155621/https://www.royalscottishacademy.org/about/

 Mükafatları 
Şotlandiya Kral Akademiyasının idarə etdiyi ən məşhur mükafat 1920-ci ildən bəri hər il Şotlandiyalı rəssamlara verilən Guthrie mükafatıdır. Bundan əlavə Keyt mükafatı, Latimer mükafatı və memarlıq mükafatları, eləcə də xarici mükafatlar kimi bir çox başqa mükafatlar təqdim edilir.

 İstinadlar 

 Xarici keçidlər 
https://www.royalscottishacademy.org/

Kateqoriya:Akademiyalar
Kateqoriya:Şotlandiya memarları